MIMORIADNE Rana Rusku: Gruzínsko chce vstúpiť do NATO a EÚ
- Autor: © Zoznam/
- Zdroj: ČTK
- Video: Facebook/Генеральний штаб ЗСУ/General Staff of the Armed Forces of Ukraine
- Nahlásiť chybu
archívne video
Gruzínsko dlhodobo dúfa, že vstúpi do NATO, a to aj napriek odporu Moskvy, ktorá tieto snahy považuje za útok na svoju tradičnú sféru vplyvu. V auguste 2008 sa Rusko a Gruzínsko stretli v päťdňovej bleskovej vojne, po ktorej Moskva uznala nezávislosť dvoch gruzínskych provincií ovládnutých separatistami, Abcházsko a Južné Osetsko, kde udržuje silnú vojenskú prítomnosť.
Gruzínci majú záujem aj o vstup do Európskej únie, Európska komisia sa však minulý týždeň rozhodla zakaukazskú krajinu na rozdiel od Ukrajiny a Moldavska zatiaľ neodporučiť na kandidátsku krajinu. Za pripojenie Gruzínska k európskemu bloku v pondelok v Tbilisi demonštrovali desiatky tisíc ľudí.
Zásadná chyba Západu a podcenenie situácie
Bývalý generálny tajomník NATO Anders Foght Rasmussen pritom už skôr povedal, že Západ urobil "prvú chybu", keď v roku 2008 na bukureštskom aliančnom summite nenastolil jasnú cestu k vstupu Ukrajiny a Gruzínska do NATO.
História už potom hovorí sama za seba. Rusko zaútočilo najprv na Gruzínsko a v roku 2014 anektovalo ukrajinský Krym a začala sa vojna na Donbase.